રક્ષા મંત્રી નિર્મલા સીતારમનની અધ્યક્ષતામાં ડિફેન્સ પ્રોક્યોરમેન્ટ કાઉન્સિલની મંગળવારે બેઠક મળી હતી, જેમાં રૂ. 15,935 કરોડની ખરીદીની દરખાસ્તને મંજૂરી આપી હતી. જે અંતર્ગત ત્રણેય સેનાની જરૂરિયાત મુજબ લાઈટ મશિનગનો ફાસ્ટ ટ્રેક ધોરણે ખરીદવાની દરખાસ્ત પણ સામેલ છે. આ મશિનગનો ખરીદવાનો ખર્ચ અંદાજે રૂ. 1,819 કરોડ થવાનો અંદાજ છે. સરકારમાં ઉચ્ચ સ્તરે ખરીદીનો સોદા નક્કી થવાની સંભાવના છે. આ સોદાને પગલે સૈનિકોની ઓપરેશનલ જરૂરિયાતો પૂર્ણ કરવામાં મદદ મળશે. આ ઉપરાંત વધુ લાઈટ મશિનગનો ખરીદવાની દરખાસ્ત અલગથી વિચારાધીન છે. નવી મશિનગનો વર્તમાન ગનની તુલનાએ વજનમાં હળવી રહી શકે છે.